Hej.


Min gamle mor har haft indbrud i sit rækkehus gennem et vindue på klem. Vinduet var forsynet med en såkaldt sikkerhedshaspe, der kun kan åbne vinduet indefra. Tyvene havde derfor brækket vinduet op med koben. Forsikringsselskabet siger, det ikke kan dække, da vinduet ikke var lukket. Kan I sige, om det svar er forsvarligt og gængs i forskellige indboforsikringer? Rækkehuset er i et boligselskab, og det er det, der har monteret lukkemekanismen.


På forhånd tak for svar


Venlig hilsen


Per J


Indbrud gennem vindue med sikkerhedshaspe - forsikringen dækker ikke?
Kære Per J.


 Det korte svar er simpelt: Der er ikke nogle såkaldte sikkerhedshasper, der er godkendt. 


Konsekvensen heraf er, at står et vindue åbent og kommer en indbrudstyv ind den vej, bliver tilfældet betegnet som simpelt tyveri, med de konsekvenser det medfører efter forsikringsbetingelserne, herunder bl.a, at der ikke er dækning af rede penge og smykker.


Dette er almindelig praksis og gældende, medmindre man formår at få en speciel udvidelse af sin indboforsikring.

